প্রাচীন বিশ্বায়নের পরবর্তী ধাপ প্রারম্ভিক বিশ্বায়ন। এ ধাপকে প্রারম্ভিক বলার কারণ এটি আধুনিক বিশ্বায়নের পূর্বের ধাপ। এ সময়ে অর্থাৎ ষোড়শ-সপ্তদশ শতাব্দীতে কয়েকটি ইউরোপীয় (সামুদ্রিক) সাম্রাজ্যের উত্থান ঘটে। প্রথমে পর্তুগীজ ও স্পেন পরে ওলন্দাজ ও ব্রিটিশ সাম্রাজ্য। সপ্তদশ শতাব্দীতে ব্রিটিশ ইস্ট ইন্ডিয়া কোম্পানি যাকে প্রথম বহুজাতিক কর্পোরেশন মনে করা হয় এবং ওলন্দাজ ইস্ট ইন্ডিয়া কোম্পানির মত অনেক রাজকীয় কোম্পানির(Chartered Companies) ব্যক্তিগত বাণিজ্যের ঘটনা দ্বারা বিশ্বায়ন সাধিত হয়।

ভৌগোলিক আবিষ্কারের যুগে বিশ্বায়নে ব্যাপক পরিবর্তন আসে, যার প্রথম পর্যায়ে নতুন বিশ্বের(আমেরিকা ও এর আশেপাশের দ্বীপসমূহ) সাথে ইউরেশিয়া ও আফ্রিকার সাংস্কৃতিক, জৈবনিক ও বস্তুগত দিক দিয়ে উল্লেখযোগ্য পরিবর্তন সাধিত হয়। এ পরিবর্তন শুরু হয় পনেরো শতাব্দীর শেষের দিকে, যখন ইবেরীয় ও কাস্টিল সাম্রাজ্যদ্বয় উত্তমাশা অন্তরীপ ও আমেরিকার দিকে সামুদ্রিক যাত্রা করে এবং ১৪৯২ সালে ক্রিস্টোফার কলম্বাস আমেরিকা আবিষ্কার করে। ষোড়শ শাতাব্দীর শেষের অল্প আগে, রাজকীয় একছত্র আধিপাত্যে পর্তুগীজরা কাসা দা ইন্ডিয়া নামে আন্তর্জাতিক বাণিজ্য কেন্দ্র চালু করে, এবং বিভিন্ন দেশের স্থানীয় পণ্য যেমন দাস, সোনা, মসলা, কাঠ ইত্যাদির ব্যবসার জন্য বাণিজ্যকুঠি স্থাপন করে।
এভাবে আমেরিকায় ইউরোপীয় উপনিবেশ স্থাপনের মধ্যদিয়ে বৈশ্বিক অঙ্গীভূতকরণ চলতে থাকে, ফলে কলম্বীয় বিনিময়ের মাধ্যমে পূর্ব ও পশ্চিম গোলার্ধে অতি ব্যাপকহারে বৃক্ষ, জীবজন্তু, খাদ্য, মানুষ(দাস সহ), সংক্রমণ রোগ ও সংস্কৃতির বিনিময় হতে থাকে। ইউরোপীয় নাবিকদের মাধ্যমে আমেরিকা থেকে বিভিন্ন নতুন নতুন খাদ্যশস্যের আগমন বিশ্ব জনসংখ্যা বৃদ্ধিতে গুরুত্বপূর্ণ ভূমিকা রাখে। 

মূলধন, বিনিয়োগ ও অর্থনৈতিক ব্যবস্থা
প্রথম বিশ্ব যুদ্ধের ফলাফলঃ বিশ্বায়নে ধ্বস
আধুনিক বিশ্বায়ন
প্রারম্ভিক বিশ্বায়ন